財主同拉撒路嘅比喻

財主同拉撒路嘅比喻係耶穌講嘅一個比喻，記載喺《新約聖經》《路加福音》第16章第19至31節。

聖經譯文

解釋
比喻裏面嘅財主着住靚衫，表示佢可能係貴族、政要、城中嘅精英等。佢日日奢華宴樂，同成身生滿瘡、喺財主門口乞食嘅拉撒路形成強烈對比。貧窮嘅拉撒路乜嘢都冇，淨係得個名，佢個名嘅意思正係「上帝係我嘅幫助」。財主嘅門將佢哋嘅命運分別出嚟：門裏面嘅財主生活富足，門外面嘅拉撒路靠財主檯上面跌落嚟嘅碎嚟醫肚。佢哋雖然喺好近，但係財主連伸出援手，幫助窮困無助嘅拉撒路都唔肯。耶穌用呢個比喻突顯財主死後受罰，因為佢自私冷漠，冇遵守上帝嘅教導，淨係顧住奢華逸樂，對窮乏人嘅需要無動於衷。比喻嘅結局係財主同拉撒路都死咗，兩個人嘅命運又形成強烈對比：拉撒路唔似財主噉喺陰間受苦，反而喺亞伯拉罕身邊，享有永恆嘅生命。''

聖經
耶穌嘅比喻
基督教
天主教